**11. NAPIREND**

**E L Ő T E R J E S Z T É S**

**Mindszentkálla Község Önkormányzata Képviselő-testületének**

**2017. május 3-i nyilvános ülésére.**

**Tárgy: A Köveskál és Térsége Óvoda Társulás Társulási megállapodás módosítása**

Előterjesztő: Keszler Gyula polgármester

Előkészítette: Tóthné Titz Éva aljegyző

Jogszabállyal nem ellentétes.

előterjesztő dr .Szabó Tímea jegyző

Tisztelt Képviselő-testület!

Az elmúlt évben felmerült a Társulás Elnökének javaslatára, hogy módosítani, pontosítani szükséges a Társulási megállapodás azon részét, amely a költségvetési keret feletti kötelezettségvállalást és teljesítésigazolást hivatott szabályozni.

Ezen szabályozás vonatkozásában ez idáig a kötelezettségvállalás és a teljesítésigazolás joga a gyakorlat és az Alapító okirat értelmében a költségvetési szerv vezetőjét illette meg.

A probléma a beruházások és felújítások vonatkozásában merült fel, ami alapján az alapító okiratban foglaltakhoz igazítva a Társulási megállapodásban pontosította a kötelezettségvállalás és teljesítésigazolás kérdését, külön kiemelve a beruházásokat és felújításokat.

A szabályozás az alapító okirat szerint, a költségvetési szerv vonatkozásában, a szakmai célú költségvetési keret feletti kötelezettségvállalást és teljesítésigazolást szabályozza. A Társulási megállapodásban pontosításra került, miszerint a szakmai célú költségvetési keret a teljes költségvetési keretet magában foglalja, a beruházás és felújítás kivételével.

A beruházás és felújítás esetében a Társulási Tanács Elnökét külön jóváhagyási jogosultság és kötelezettség illeti meg a költségvetési szerv vezetője mellett a kötelezettségvállalás és teljesítésigazolás vonatkozásában.

A Társulási Tanács a 6/2017.(II.23.) KTOT számú határozatában a Társulási Megállapodás módosítását elfogadásra javasolta.

Kérem a Tisztelt Képviselő-testületet, hogy az előterjesztést megvitatni szíveskedjenek.

**Határozati javaslat:**

***A Köveskál és Térsége Óvoda Társulás Társulási megállapodás módosításáról***

**Mindszentkálla Község Önkormányzata Képviselő-testülete a Köveskál és Térsége Óvoda Társulás Társulási Megállapodás módosítását az előterjesztés szerinti tartalommal elfogadja.**

**Felkéri a Polgármestert, hogy a döntésről a Társulási Tanács Elnökét értesíteni szíveskedjen.**

**Felelős: Keszler Gyula polgármester**

**Határidő: 2017. május 15.**